# Euroopa Liidu C 130A/23.

| | ISSN 1977-0898 |
| --- | --- |
| Euroopa Liidu
  Teataja | C 130A |
| | |
| Eestikeelne väljaanne | Teave ja teatised | 65. aastakäik23. märts 2022 |

ISSN 1977-0898

Euroopa Liidu

Teataja

C 130A

Eestikeelne väljaanne

Teave ja teatised

65. aastakäik23. märts 2022

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Kohus |
| 2022/C 130 A/01 | Kandideerimiskutse | 1 |

Sisukord

Lehekülg

V   Teated

HALDUSMENETLUSED

Euroopa Kohus

2022/C 130 A/01

Kandideerimiskutse

1

---

| ET | |
| --- | --- |

ET

---

V Teated

HALDUSMENETLUSED

Euroopa Kohus

| 23.3.2022 | ET | Euroopa Liidu Teataja | CA 130/1 |
| --- | --- | --- | --- |

23.3.2022

ET

Euroopa Liidu Teataja

CA 130/1

---

KANDIDEERIMISKUTSE

(2022/C 130 A/01)

Euroopa Liidu Kohtu halduse peadirektoraadi alla kuuluvas hoonete ja turvalisuse direktoraadis vabaneb direktori ametikoht (palgaastmed AD 14 või AD 15). See ametikoht täidetakse vastavalt Euroopa Liidu ametnike personalieeskirjade artikli 29 lõikele 2.

I.   AMETIÜLESANDED

Hoonete ja turvalisuse direktoraadi direktor, kes töötab halduse peadirektori alluvuses, juhib hoonete ja turvalisuse direktoraati (edaspidi „DBS“), mille tegevust ta korraldab ja koordineerib.

DBS vastutab Euroopa Liidu Kohtu (edaspidi „institutsioon“) ehitusprojektide juhtimise ja elluviimise, institutsiooni kasutuses olevate hoonete ümberehituste ja sisseseadmise ning nende korrashoiu eest. Ta tagab sisseseade haldamise ja korrashoiu. Samuti vastutab ta institutsiooni tegevuse raames isikute, teabe ja vara turvalisuse eest. DBS vastutab ka sisemise logistika, sealhulgas toitlustuse, sisseostude ja inventari ning üldteenuste eest (eelkõige abi kohtuistungite korraldamisel, autopargi haldamine, postiteenus). Lõpuks koordineerib DBS institutsiooni säästva majandamise poliitika väljatöötamist ning tagab selle rakendamise kooskõlas keskkonnajuhtimis- ja -auditeerimissüsteemi reeglitega.

Tuleviku väljakutsed on eelkõige seotud infrastruktuuri korrashoiuga, mis peab olema professionaalne, süstemaatiline ja struktureeritud, et säilitada infrastruktuuri väärtus, ning samuti infrastruktuuri kohandamisega, et tagada järjepidevalt vastavus institutsiooni muutuvatele vajadustele. Selles kontekstis on eriline tähelepanu kaugtöö laiemal kasutamisel. Lisaks tuleb arendada ja kindlustada turvameetmeid, mis puudutab nii tehnilisi seadmeid kui ka organisatsiooni strateegiaid. DBS tegevuse aluseks on soov pidevalt paraneda ja tagada kvaliteet.

Kooskõlas institutsiooni määratletud prioriteetidega ja arvestades institutsiooni spetsiifilisi vajadusi, mis on seotud tema õigusemõistmise ülesandega, nõustab DBSi direktor institutsiooni pädevaid teenistusi ja teeb neile ettepanekuid, millist strateegiat järgida lühikeses, keskpikas ja pikas perspektiivis seoses infrastruktuuri, turvalisuse ja logistikaga. DBSi direktor tagab tegevuste eelarve planeerimise ja töökavade rakendamise. Ta juhib ligikaudu saja viiekümnest ametnikust ja teenistujast koosnevat meeskonda ning kontrollib väliste teenuseosutajatega sõlmitud teenuste osutamise lepingute täitmist eelkõige seoses tehniliste seadmete korrashoiu ja haldamise, puhastusteenuste, turvateenuste ja tuleohutusega ning samuti toitlustamisega. DBSi hallatav eelarve on ligikaudu 65 miljonit eurot aastas.

DBSi direktor tagab ka infrastruktuuride vastavuse kehtivatele tehnilistele normidele ning eelarvevahendite edasivolitatud käsutajana selle direktoraadi tegevustega seotud kulude osas tagab ta finantsmääruse järgimise muu hulgas avalike hangete valdkonnas.

Ta esindab oma volituste piires institutsiooni institutsioonivälistes organites ja asutustes, sealhulgas vastuvõtva riigi asutustes, ning samuti Euroopa Liidu institutsioonide vahelise koostöö raames.

II.   NÕUTAVAD OMADUSED

Kandidaat peab olema võimeline juhtima ja motiveerima suurt meeskonda, kuhu kuuluvad pädevad professionaalid, kes on spetsialistid hoonete, turva- ja logistikavaldkonnas, ning ta peab suutma väga hästi hallata ja juhtida teenuste osutamisele suunatud haldusüksust mitmekultuurilises keskkonnas. Ta peaks olema suurepärase kommunikatsiooni-, läbirääkimis- ja suhtlusoskusega, et luua ja hoida konstruktiivseid suhteid institutsiooni sees liikmetega ning mõlema kohtu ja teenistuste personaliga, ning samuti väljaspool institutsiooni teiste Euroopa Liidu institutsioonide ja asutustega, vastuvõtva riigi asutustega (sealhulgas õiguskaitseasutused), arhitekti- ja inseneribüroode ja konsultatsioonifirmadega ning samuti eraõiguslike ettevõtjatega.

Ta peaks samuti olema võimeline mõistma väljakutseid, mis tekivad suurtel organisatsioonidel infrastruktuuri, turvalisuse ja logistika väljatöötamisel, arendamisel ja edasisel kohandamisel. Ta peaks suutma välja töötada neid valdkondi puudutavad strateegilised eesmärgid seoses institutsiooni kindlaks määratud prioriteetidega ja rakendada neid eesmärke konkreetsetes tegevusettepanekutes. Töökogemus projektide planeerimisel ja haldamisel on väga soovitatav.

Ta peaks hästi tundma Euroopa Liidu institutsioonide suhtes kehtivaid finantseeskirju muu hulgas avalike hangetega seoses ning tal peaks olema head teadmised eelarvevahendite ja suurte lepingute haldamise valdkonnas.

Kasuks tuleb kogemus tuleohutuse valdkonnas ning kogemus kvaliteedi tagamise ja keskkonnajuhtimissüsteemide rakendamisel.

III.   KANDIDAADILE ESITATAVAD TINGIMUSED

Kandidaadid peavad vastama Euroopa Liidu ametnike personalieeskirjades (edaspidi „personalieeskirjad“) ette nähtud ametnikuks nimetamise tingimustele. Sellel ametikohal peavad nad ka vastama vähemalt järgmistele tingimustele:

| — | haridustase, mis vastab diplomiga tõendatud lõpetatud ülikooliõppele; |
| --- | --- |

—

haridustase, mis vastab diplomiga tõendatud lõpetatud ülikooliõppele;

| — | vähemalt kümneaastane töökogemus ehituse, turva- või logistikavaldkonnas; |
| --- | --- |

—

vähemalt kümneaastane töökogemus ehituse, turva- või logistikavaldkonnas;

| — | vähemalt viieaastane töökogemus meeskonna juhtimisel; |
| --- | --- |

—

vähemalt viieaastane töökogemus meeskonna juhtimisel;

| — | ühe Euroopa Liidu ametliku keele väga hea oskus ja teise Euroopa Liidu ametliku keele piisav oskus. Ametiülesannete täitmiseks on nõutav hea prantsuse keele oskus. Kasuks tuleb inglise ja/või saksa keele oskus. |
| --- | --- |

—

ühe Euroopa Liidu ametliku keele väga hea oskus ja teise Euroopa Liidu ametliku keele piisav oskus. Ametiülesannete täitmiseks on nõutav hea prantsuse keele oskus. Kasuks tuleb inglise ja/või saksa keele oskus.

IV.   PALK JA TEENISTUSTINGIMUSED

Palga- ja teenistustingimused on sätestatud personalieeskirjade palgaastme AD 14 või AD 15 ametnikke käsitlevas osas. Palgaastme AD 14 palgajärgus 1 on põhipalk 15 255 eurot ja palgaastme AD 15 palgajärgus 1 on põhipalk 17 226 eurot. Personalieeskirjade kohaselt kohaldatakse uutele ametnikele enne ametisse kinnitamist üheksakuulist katseaega.

V.   TÖÖLEVÕTMISPÕHIMÕTTED

Euroopa Kohus tagab – võttes arvesse kandidaatide kvalifikatsiooni võrdlevat hindamist – võrdsed võimalused ja võrdse kohtlemise kõikidele isikutele, kes avaldavad huvi vaba ametikoha vastu. Ta julgustab aktiivselt kandideerima Euroopa Liidu liikmesriikide kodanikke võimalikult laialt geograafiliselt alalt, kellel on erinevad erialased kogemused, oskused ja teadmised.

Käesoleva valikumenetluse käigus toimuva isikuandmete töötlemise kohta teabe saamiseks lugege palun isikuandmete kaitse teatist, mis puudutab töölevõtmist Euroopa Liidu Kohtu haldusteenistustesse.

VI.   AVALDUSE ESITAMINE

Avaldus ametikohale kandideerimiseks tuleb saata elektronkirjaga aadressil DIR-DBS@curia.europa.eu, hiljemalt 22. aprilliks 2022. Avaldusele tuleb lisada üksikasjalik elulookirjeldus ning muud asjakohased dokumendid. Avaldusele tuleb lisada ka motivatsioonikiri ja lühikirjeldus (kuni 5 lehekülge) nägemusest kandideerimiskutses märgitud direktoraadi tegevuse ja juhtimise kohta.

Kinnitatud 15. märtsil 2022 Avaldatud 23. märtsil 2022

---